Champagne Haven | LekkeSlaap
Champagne Haven bestaan uit 3 luukse selfsorg-eenhede in privaat besit en is in die veilige Mount Champagne Resort in Sentrale Drakensberge geleë. Die Mount Champagne Resort het 'n manjifieke dam op die perseel vir visvang en kanovaart, 'n tennisbaan, swembad, trampolien en speelgrond vir die jongspan.
Ons bied verblyf in 2 chalets wat slaapplek aan 8 gaste bied en 'n chalet wat slaapplek aan 6 gaste bied. Die chalets is in 'n sjiek Afrika-styl versier en dit bied alle gerief en luuksheid waaroor jy droom. Die chalets het DStv (hotelpakket) wat 3 fliekkanale en alle sport- en plaaslike kanale insluit, asook 'n DVD-speler.
Die kombuise is volledig toegerus met 'n stoof, yskas, mikrogolfoond, eetgerei, breekware en ander klein toebehore. Daar is ook 'n wasmasjien en tuimeldroër. Alle kamers het verwarmers teen die muur vir die koue wintersaande in die Drakensberge.
'n Buitebraai sorg vir vele lekker kuiersessies en ontspanning terwyl jy die asemrowende berguitsig geniet. Om jou vakansie te vervolmaak, word die chalets daagliks skoongemaak.
Perdry is beskikbaar en daar is vele pragtige staproetes in die naby omgewing asook meer uitdagende voetslaanpaaie vir die avonturiers in die Monks Cowl-area wat net 5 minute se ry van die oord af is. Daar is ook opwindende fietryroetes in die area.